พระราชบัญญัติเหรียญเฉลิมพระเกียรติพระบาทสมเด็จพระปรมินทรมหาภูมิพลอดุลยเดช มหามงคลสมัยพระราชพิธีเฉลิมพระชนมายุ 60 พรรษา พ.ศ. 2529
วันที่ประกาศ: 1986-12-24

content: พระราชบัญญัติ เหรียญเฉลิมพระเกียรติพระบาทสมเด็จพระปรมินทรมหาภูมิพลอดุลยเดช มหามงคลสมัยพระราชพิธีเฉลิมพระชนมายุ ๖๐ พรรษา พ.ศ. ๒๕๒๙
content: ภูมิพลอดุลยเดช ป.ร. ให้ไว้ ณ วันที่ ๑๙ ธันวาคม พ.ศ. ๒๕๒๙ เป็นปีที่ ๔๑ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรให้มีเหรียญเฉลิมพระเกียรติพระบาทสมเด็จพระปรมินทรมหาภูมิพลอดุลยเดช มหามงคลสมัยพระราชพิธีเฉลิมพระชนมายุ ๖๐ พรรษา จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของรัฐสภา
content: ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติเหรียญเฉลิมพระเกียรติพระบาทสมเด็จพระปรมินทรมหาภูมิพลอดุลยเดช มหามงคลสมัยพระราชพิธีเฉลิมพระชนมายุ ๖๐ พรรษา พ.ศ. ๒๕๒๙”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้มีเหรียญเฉลิมพระเกียรติพระบาทสมเด็จพระปรมินทรมหาภูมิพลอดุลยเดช มหามงคลสมัยพระราชพิธีเฉลิมพระชนมายุ ๖๐ พรรษา ลักษณะเป็นเหรียญรูปไข่ ทำด้วยเงินกาไหล่ทอง กว้าง ๓๐ มิลลิเมตร สูง ๓๕ มิลลิเมตร ด้านหน้า กลางเหรียญมีพระบรมรูปพระบาทสมเด็จพระปรมินทรมหาภูมิพลอดุลยเดช
sectionNo: 3
content: ทรงเครื่องบรมขัตติยราชภูษิตาภรณ์ ฉลองพระองค์ครุย ภายใต้พระบรมรูปมีข้อความว่า “ภูมิพลอดุลยเดช รัชกาลที่ ๙” ด้านหลัง กลางเหรียญมีรูปพระราชลัญจกรในพระบาทสมเด็จพระปรมินทรมหาภูมิพลอดุลยเดช เป็นรูปพระที่นั่งอัฐทิศอุทุมพรราชอาสน์ ภายใต้พระสัปตปฎลเศวตฉัตร มีพระมหาอุณาโลมประดิษฐานอยู่ตรงกลางพระแสงจักร
sectionNo: 3
content: มีรัศมีเปล่งออกโดยรอบภายในวงขอบเหรียญเบื้องบนมีข้อความว่า “มหามงคลพระชนมพรรษา ๖๐” เบื้องล่างมีข้อความว่า “๕ ธันวาคม ๒๕๓๐” มีดอกประจำยามคั่นระหว่างข้อความทั้งสอง ขอบนอกเหรียญเบื้องบนมีจักรและตรีศูลอันเป็นสัญลักษณ์ และตรามหาจักรีบรมราชวงศ์ ด้านหลังจักรและตรีศูลมีห่วง สำหรับบุรุษใช้ห้อยกับแพรแถบ กว้าง
sectionNo: 3
content: ๓๐ มิลลิเมตร พื้นของแพรแถบเป็นสีเหลืองส้มอันเป็นสีพฤหัสบดีซึ่งเป็นมูละตามดวงพระบรมราชสมภพ ริมด้านขวาและด้านซ้ายของแพรแถบเป็นริ้วสีขาวอันหมายถึงสีประจำวันพระบรมราชสมภพ สำหรับสตรีใช้ห้อยกับแพรแถบดังกล่าวผูกเป็นรูปแมลงปอ
sectionNo: 4
content: มาตรา ๔ บุคคลมีสิทธิประดับเหรียญนี้ได้ตั้งแต่วันที่ ๕ ธันวาคม พ.ศ. ๒๕๓๐ เป็นต้นไป
sectionNo: 5
content: มาตรา ๕ การประดับเหรียญนี้ให้ประดับได้อย่างเครื่องราชอิสริยาภรณ์ หากไม่ประดับอย่างเครื่องราชอิสริยาภรณ์ จะประดับโดยใช้ห้อยคอหรือโดยวิธีอื่นที่สมควรโดยไม่มีแพรแถบก็ได้
sectionNo: 6
content: มาตรา ๖ ให้นายกรัฐมนตรีและรัฐมนตรีว่าการกระทรวงการคลังรักษาการตามพระราชบัญญัตินี้ และให้มีอำนาจออกกฎกระทรวงเกี่ยวกับการสร้างเหรียญและกิจการอื่น เพื่อปฏิบัติการตามพระราชบัญญัตินี้ กฎกระทรวงนั้น เมื่อได้ประกาศในราชกิจจานุเบกษาแล้ว ให้ใช้บังคับได้
content: ผู้รับสนองพระบรมราชโองการพลเอก ป. ติณสูลานนท์นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากนายกรัฐมนตรี โดยความเห็นชอบของคณะรัฐมนตรี ได้พิจารณาเห็นสมควรให้มีเหรียญที่ระลึกในโอกาสเฉลิมพระชนมายุ ๖๐ พรรษา ใน พ.ศ. ๒๕๓๐ เพื่อเป็นการเทิดพระเกียรติและรำลึกในพระมหากรุณาธิคุณในองค์พระบาทสมเด็จพระปรมินทรมหาภูมิพลอดุลยเดช
content: ที่ได้ทรงประกอบพระราชกรณียกิจอันเป็นคุณประโยชน์อย่างยิ่งต่อประเทศชาติและอาณาประชาราษฎร์มาโดยตลอด จึงจำเป็นต้องตราพระราชบัญญัตินี้